Γιόρικ Ουίλιαμς

Ο Γιόρικ Ουίλιαμς, είναι Άγγλος πρώην διεθνής καλαθοσφαιριστής και προπονητής καλαθοσφαίρισης, ο οποίος αγωνιζόταν στην θέση του πόιντ γκαρντ από το 1994 ως το 2015.

Καριέρα
Ο Ουίλιαμς ξεκίνησε την επαγγελματική του καριέρα στους Μάντσεστερ Τζάιαντς το 1994, όπου παρέμεινε για τέσσερις σεζόν, με μεγαλύτερη επιτυχία την δεύτερη θέση στο βρετανικό πρωτάθλημα του 1994-95, όπου ηττήθηκαν στον τελικό από τους Γουόρθινγκ Μπέαρς. Συνέχισε στους Ντέρμπι Στορμ το 1998-99 και την επόμενη σεζόν κατέκτησε και πάλι την δεύτερη θέση του πρωταθλήματος με τους Μπέρμιγχαμ Μπούλετς.

Το καλοκαίρι του 2001, συμφώνησε με τον Άρη Θεσσαλονίκης, στην μοναδική σεζόν της καριέρας του που αγωνίστηκε εκτός της Γηραιάς Αλβιώνας. Με την φανέλα των "κίτρινων" αγωνίστηκε σε 21 αγώνες της κανονικής περιόδου του ελληνικού πρωταθλήματος, με μέσους όρους 5,1 πόντων και 1,1 ριμπάουντ.Αντεγκμπόγιε, ο τέταρτος Βρετανός που φοράει την φανέλα του Άρη!

Την σεζόν 2002-03, φόρεσε την φανέλα των Έσσεξ Λέοπαρντς, πριν συνεχίσει για δύο χρόνια στους Μπράιτον Μπέαρς, με τους οποίους κατέκτησε για πρώτη φορά το κύπελλο Βρετανίας, κερδίζοντας στον τελικό τους Σκότις Ροκς με 90-74, όπως και το πρωτάθλημα του 2004.Brighton 90-74 Scottish Rocks - Britball.com

Επέστρεψε στους Μπέρμιγχαμ Μπούλετς το 2005-06, συνεχίζοντας στους Λέστερ Ράιντερς την επόμενη χρονιά. Το 2007, υπέγραψε στους Μίλτον Κέινς Λάιονς, όπου παρέμεινε για τέσσερις σεζόν, κατακτώντας το κύπελλο την σεζόν 2007-08, χρονιά κατά την οποία αναδείχθηκε και δευτεραθλητής στο πρωτάθλημα της πατρίδας του.Basketball: Milton Keynes end 20 years of hurt | Sport | The Guardian

Το καλοκαίρι του 2011, επέστρεψε στους Λέστερ Ράιντερς, με τους οποίους κατέκτησε το νταμπλ την σεζόν 2012-13.TOUGH LOSS FOR THE EAGLES IN THE BBL CUP FINAL Το καλοκαίρι του 2015, επέστρεψε για άλλη μια φορά στους Μάντσεστερ Τζάιαντς, αναλαμβάνοντας χρέη προπονητή, έχοντας ολοκληρώσει την καριέρα του ως αθλητής, την σεζόν 2014-15 με τους Ράιντερς.Yorick Williams revealed as Manchester Giants' new head coach

Με την εθνική Αγγλίας πραγματοποίησε 39 συμμετοχές με μέσο όρο 9,5 πόντων, ενώ το 2006 φόρεσε για τέσσερις αγώνες την φανέλα της εθνικής ομάδας της Μεγάλης Βρετανίας.

Τίτλοι και Διακρίσεις
 Πρωταθλητής Ηνωμένου Βασιλείου: 2003-04, 2012-13
 Δευτεραθλητής Ηνωμένου Βασιλείου: 1994-95, 1999-00, 2007-08, 2011-12
 Κυπελλούχος Ηνωμένου Βασιλείου: 2004-05, 2007-08, 2012-13

Παραπομπές

Πηγές

 Yorick Williams Europe Stats | Basketball-Reference.com
 Yorick Williams Basketball Player Profile
 Player statistics for Yorick Williams - SportingPulse International

Κατηγορία:Άγγλοι καλαθοσφαιριστές
Κατηγορία:Βρετανοί καλαθοσφαιριστές
Κατηγορία:Καλαθοσφαιριστές βρετανικών συλλόγων
Κατηγορία:Καλαθοσφαιριστές Άρη Θεσσαλονίκης
Κατηγορία:Πόιντ γκαρντ